Vyhodnotenie pripomienkového konania 

Spôsob pripomienkového konania: Na základe uznesenia vlády Slovenskej republiky                     č. 429/2004. 
Zoznam oslovených subjektov: Podpredseda vlády pre európsku integráciu a pre ľudské              a menšinové práva a regionálny rozvoj, Ministerstvo hospodárstva SR, Ministerstvo financií SR, Ministerstvo dopravy, pôšt a telekomunikácií SR, Ministerstvo pôdohospodárstva SR, Ministerstvo výstavby                          a regionálneho rozvoja SR, Ministerstvo obrany SR, Ministerstvo spravodlivosti SR, Ministerstvo zahraničných vecí SR, Ministerstvo práce, sociálnych vecí a rodiny SR, Ministerstvo životného prostredia SR, Ministerstvo školstva SR, Ministerstvo kultúry SR, Ministerstvo zdravotníctva SR, Úrad vlády SR, Protimonopolný úrad SR, Štatistický úrad SR, Úrad pre štátnu službu, Úrad geodézie, kartografie a katastra SR, Úrad jadrového dozoru SR, Úrad                      pre normalizáciu, metrológiu a skúšobníctvo SR, Úrad             pre verejné obstarávanie SR, Úrad priemyselného vlastníctva SR, Správa štátnych hmotných rezerv SR, Národný bezpečnostný úrad, Inštitút pre aproximáciu práva Úradu vlády SR, Národná banka Slovenska, Najvyšší kontrolný úrad SR, Najvyšší súd SR, Generálna prokuratúra SR, Slovenská informačná služba,  Úrad na ochranu osobných údajov, Ústavný súd SR, Konfederácia odborových zväzov 
Počet oslovených subjektov: 36
Zaslali do stanoveného termínu: 27
Zaslali po termíne: 0
Vôbec nezaslali:  9
Subjekty, ktoré nemali pripomienky: 23 
Počet vznesených pripomienok, z toho počet zásadných:  5/5
Počet akceptovaných: 0
Počet neakceptovaných, z toho počet zásadných: 5/5 

	Národný bezpečnostný úrad a Konfederácia odborových zväzov vyjadrili zásadný nesúhlas s navrhovaným znížením hodnostného príplatku o 50%. Požadovali ponechanie výšky hodnostného príplatku v súlade so zákonom č. 201/2004 Z.z. 
	Ministerstvo práce, sociálnych vecí a rodiny Slovenskej republiky vyslovilo zásadne nesúhlas s navrhovaným znením zníženia hodnostného príplatku o 50%. Požadovalo jeho zníženie o 100%, teda ponechanie hodnostného príplatku vo výške ustanovenej pred prijatím zákona č. 201/2004 Z.z. Rovnako tak Ministerstvo financií Slovenskej republiky vyslovilo zásadne nesúhlas s navrhovaným znením zníženia hodnostného príplatku o 50%. Požadovalo tiež jeho zníženie o 100%, teda ponechanie hodnostného príplatku vo výške ustanovenej pred prijatím zákona č. 201/2004 Z.z. Naviac poukázalo na pripravovaný materiál „Návrh na úpravu podmienok odmeňovania zamestnancov vo verejnom sektore“, ktorý je v súčasnosti v medzirezortnom pripomienkovom konaní a zásadne požadovalo novelizovať zákon                   č. 73/1998 Z.z. aj vo vzťahu k zvyšovaniu funkčného platu – valorizácii a k zaraďovaniu policajtov do platových tried pri schvaľovaní systemizácie. 
	
Na osobitnom rokovaní dňa 28. 6. 2004 nedošlo k dohode o vysporiadaní zásadných pripomienok okrem pripomienky Národného bezpečnostného úradu, ktorý od nej na rokovaní ustúpil; návrh zákona sa preto predkladá na rokovanie vlády s rozpormi s ministerstvom financií, s ministerstvom práce, sociálnych vecí a rodiny a s Konfederáciou odborových zväzov. 

Útvar	Pripomienka	Typ	Vyh.	Spôsob vyhodnotenia
	
 Ministerstvo financií SR	Požadovalo zníženie hodnostného príplatku na stav pred prijatím zákona č. 201/2004 Z.z. Požiadavku odôvodňovalo tým, že nárast rozpočtových výdavkov nie je schválený vo východiskách rozpočtu verejnej správy na roky 2005-2007. 

Upraviť ustanovenie o systemizácii tak, aby neobsahovala určenie miest policajtov podľa platových tried. 

Upraviť valorizáciu tak, aby bola predmetom zákona o štátnom rozpočte. 

	Z

Z

Z	N

A

A
	Odstrániť rozpor sa nepodarilo ani na osobitnom rokovaní 28.6.2004. Návrh na zníženie hodnostného príplatku je však v súlade s uznesením vlády                č. 429/2004 z ktorého vyplýva povinnosť zrušiť prípadne znížiť  hodnostný príplatok valorizovaný zákonom          č. 201/2004 Z.z.	
Ministerstvo práce, sociálnych vecí a rodiny SR	Požadovalo zníženie hodnostného príplatku na stav pred prijatím zákona č. 201/2004 Z.z. Požiadavku odôvodňovalo tým, že nárast rozpočtových výdavkov nie je schválený vo východiskách rozpočtu verejnej správy na roky 2005-2007. 	Z	N	Odstrániť rozpor sa nepodarilo ani na osobitnom rokovaní 28.6.2004. Návrh na zníženie hodnostného príplatku je však v súlade s uznesením vlády                č. 429/2004 z ktorého vyplýva povinnosť zrušiť prípadne znížiť  hodnostný príplatok valorizovaný zákonom          č. 201/2004 Z.z.	
Národný bezpečnostný úrad	Zásadne nesúhlasilo so znížením hodnostného príplatku pod hranicu schválenú zákonom                         č. 201/2004 Z.z. Požiadavku odôvodnil potrebou motivácie a ocenenia práce policajtov a ostatných príslušníkov ktorých sa hodnostný príplatok dotýka. 	Z	N	Návrh je v súlade s uznesením vlády                 č. 429/2004. 
Po zdôvodnení predkladateľom NBÚ od pripomienky ustúpilo.	
Konfederácia odborových zväzov 	Zásadne nesúhlasilo so znížením hodnostného príplatku pod hranicu schválenú zákonom                         č. 201/2004 Z.z. Požiadavku odôvodňovala  potrebou motivácie a ocenenia práce policajtov a ostatných príslušníkov ktorých sa hodnostný príplatok dotýka. Naviac požiadavku odôvodňovala  potrebou zosúladenia hodnostného príplatku policajtov s hodnostným príplatkom profesionálnych vojakov. 	Z	N	Návrh je v súlade s uznesením vlády                 č. 429/2004.